
ΑΝΑΚΟΙΝΩΣΗ

Ανακοίνωση καταχώρισης στο Γενικό Εμπορικό Μητρώο στοιχείων της Ανώνυμης Εταιρίας με την επωνυμία: «ΕΝΙΜΕΞ ΑΝΩΝΥΜΗ ΒΙΟΜΗΧΑΝΙΚΗ ΕΜΠΟΡΙΚΗ ΚΑΙ ΚΑΤΑΣΚΕΥΑΣΤΙΚΗ ΕΤΑΙΡΕΙΑ»MERGEFIELD ACTIVE_NAME     και Διακριτικό Τίτλο: «ΕΝΙΜΕΞ Α.Ε.» MERGEFIELD ACTIVE_TITLE 
Ο ΠΡΟΕΔΡΟΣ ΤΟΥ ΕΠΙΜΕΛΗΤΗΡΙΟΥ ΚΙΛΚΙΣ 

Την 11η Ιουλίου 2013 καταχωρήθηκε στο Γενικό Εμπορικό Μητρώο (Γ.Ε.ΜΗ.) με Κ.Α.Κ.: 76258, στην Εταιρεία με την επωνυμία «ΕΝΙΜΕΞ ΑΝΩΝΥΜΗ ΒΙΟΜΗΧΑΝΙΚΗ ΕΜΠΟΡΙΚΗ ΚΑΙ ΚΑΤΑΣΚΕΥΑΣΤΙΚΗ ΕΤΑΙΡΕΙΑ», το διακριτικό τίτλο «ΕΝΙΜΕΞ Α.Ε.» και αριθμό Γ.Ε.ΜΗ. 014494835000, που εδρεύει στο Δήμο Κιλκίς (ΒΙ.ΠΕ Κιλκίς, 61100 Κιλκίς), η με αριθμό 47-2013/29.05.2013 απόφαση του Πρωτοδικείου Κιλκίς, περί ανοίγματος της διαδικασίας εξυγίανσης. Συγκεκριμένα:
Με τη με αριθμό 47/2013 απόφαση του Πολυμελούς Πρωτοδικείου Κιλκίς άνοιξε η διαδικασία της εξυγίανσης της ανωτέρω Ανώνυμης Εταιρίας η οποία διατάσσει: 

«Απορρίπτει τις κύριες παρεμβάσεις. Απορρίπτει την αίτηση ως προς τους δεύτερο και τον τρίτο των αιτούντων. Δέχεται την αίτηση ως προς την πρώτη αιτούσα. Διατάσσει το άνοιγμα της διαδικασίας εξυγίανσης. Ορίζει μεσολαβητή προκειμένου να φέρει σε πέρας τη διαδικασία εξυγίανσης τον Ιωάννη Τολιόπουλο ΑΜ ΣΟΕΛ 12381, ορκωτό ελεγκτή λογιστή (εμπειρογνώμονα), ο οποίος θα δώσει, μέσα σε προθεσμία πέντε ημερών από τότε που θα επιδοθεί νόμιμα σε αυτόν η παρούσα, τον όρκο του πραγματογνώμονα, στο Κατάστημα αυτού του Πρωτοδικείου, ενώπιον της Εισηγήτριας – Δικαστή του παρόντος Δικαστηρίου ή του νόμιμου αναπληρωτή της, συντασσόμενης σχετικής έκθεσης όρκισης. Διατάσσει την επίδοση στον ορισθέντα μεσολαβητή αντιγράφου  της παρούσας απόφασης, μόλις δημοσιευτεί, με επιμέλεια της Γραμματείας του παρόντος Δικαστηρίου. Διατάσσει τη δημοσίευση της παρούσας στο Γ.Ε.Μ.Η. και στο Δ.Δ.Δ. του Ε.Τ.Α.Α. με επιμέλεια του ορισθέντος ως άνω μεσολαβητή, εντός προθεσμίας τριάντα ημερών από την επίδοση στον ίδιο της απόφασης αυτής. Τάσσει προθεσμία δύο μηνών για τη διεκπεραίωση του έργου του μεσολαβητή, αρχομένης από την έκδοση της απόφασης. Αναστέλλει μέχρι τη λήξη της διαδικασίας της εξυγίανσης: α) τα μέτρα, εκκρεμή ή μη ατομικής αναγκαστικής εκτέλεσης κατά της περιουσίας της αιτούσας εταιρίας για τις υποχρεώσεις που γεννήθηκαν μέχρι την 16-07-2012 για την ικανοποίηση των πιστωτών της, και β) τη λήψη οποιουδήποτε ασφαλιστικού μέτρου κατά της παραπάνω αιτούσας, εκτός αν με αυτό επιδιώκεται η αποτροπή της απομάκρυνσης ή αφαίρεσης ή μετακίνησης κινητών πραγμάτων της επιχείρησης (πέραν των προς πώληση εμπορευμάτων) τεχνολογικού ή μηχανολογικού εν γένει εξοπλισμού της, που ενέχει τον κίνδυνο απαξίωσης της επιχείρησης της.
Κρίθηκε και αποφασίστηκε στο Κιλκίς στις 22 Μαΐου 2013 και δημοσιεύτηκε στον ίδιο τόπο στις 29 Μαΐου 2013 σε έκτακτη δημόσια συνεδρίαση στο ακροατήριο, απόντων των διαδίκων και των πληρεξούσιων δικηγόρων τους».

Με Εντολή Προέδρου
Ο Διευθυντής

